**ОБРАЗЛОЖЕЊЕ**

1. **УСТАВНИ ОСНОВ ЗА ДОНОШЕЊЕ ЗАКОНА**

Уставни основ за доношење овог закона је члан 99. став 1. тачка 4. Устава Републике Србије, по којем Народна скупштина потврђује међународне уговоре, кад је законом предвиђена обавеза њиховог потврђивања.

1. **РАЗЛОЗИ ЗБОГ КОЈИХ СЕ ПРЕДЛАЖЕ ПОТВРЂИВАЊЕ ОДЛУКЕ 2014/2 О ИЗМЕНИ АНЕКСА I КОНВЕНЦИЈЕ О ПРЕКОГРАНИЧНИМ ЕФЕКТИМА ИНДУСТРИЈСКИХ УДЕСА**

Конвенција о прекограничним ефектима индустријских удеса, закључена је 17. марта 1992. године у Хелсинкију, а потврђена од стране Републике Србије Зaкoном o пoтврђивaњу Кoнвeнциje o прeкoгрaничним eфeктимa индустриjских удeсa („Службени гласник РС - Међународни уговори“, број 42/09).

Одлуком 2014/2, коју је Конференција Страна усвојила на свом 8. састанку (Женева, 3-5. децембар 2014. године), измењен је Анекс I конвенције (Анексом I Конвенције дефинисане су Опасне супстанце за потребе дефинисања опасних активности).

У циљу предузимања мера спречавања индустријског удеса и доношења мера спремности, Стране су обавезне да предузму мере, према потреби, у циљу идентификације опасних активности на својој територији у складу са Анексом I ове конвенције. Конференција страна је усвојила Смернице за олакшавање идентификације опасних активности за потребе конвенције, са циљем олакшавања примене Анекса I, као и дефинисања локацијских критеријума.

Изменама се приступило због потребе ажурирања категорија супстанци и смеша и наведених супстанци и њихових граничних количина, како је садржано у Анексу I Конвенције о прекограничним ефектима индустријских удеса, у циљу увођења критеријума Глобално хармонизованог система класификације и обележавања хемикалија Уједињених нација (СТ/СГ/АЦ.10/30/Рев.4) и одржавања доследности са одговарајућим законодавством Европске уније.

На осмом састанку Конференције Страна конвенције, у складу са Плaтфoрмом зa учeшћe дeлeгaциje Републике Србије нa наведеном састанку, заузет је став да делегација Републике Србије подржи усвајање одлуке о измени Анекса I конвенције.

Након осмог састанка Конференције Страна, сходно члану 26. став 4 (а) конвенције, измене су достављене Странама и препоручене за одобравање. У складу са тачком (b), став 4. члан 26, након истека 12 месеци од датума достављања измена, амандмани су ступили на снагу за све Стране конвенције 19. децембра 2015. године, при чему ни једна Страна није доставила обавештење у складу са чланом 26, став 4(c) конвенције, да није у могућности да прихвати амандман на Анекс I конвенције, с обзиром да се ради о усклађивању са УН Глобално хармонизованим системом класификације и обележавања хемикалија и одговарајућим прописима Европске уније.

Нацртом закона о потврђивању одлуке 2014/2 о измени Анекса I Конвенције о прекограничним ефектима индустријских удеса усклађују семеђународне обавезе Републике Србије.

Министарство надлежно за спровођење конвенције у Републици Србији је министарство надлежно за послове заштите животне средине.

1. **СТВАРАЊЕ ФИНАНСИЈСКИХ ОБАВЕЗА ЗА РЕПУБЛИКУ СРБИЈУ ИЗВРШЕЊЕМ ОВЕ ОДЛУКЕ**

Извршењем Одлуке 2014/2 о измени Анекса I Конвенције о прекограничним ефектима индустријских удесане стварају се финансијске обавезе за Републику Србију.

1. **ПРОЦЕНА ПОТРЕБНИХ ФИНАНСИЈСКИХ СРЕДСТАВА ЗА ИЗВРШЕЊЕ ОВЕ ОДЛУКЕ**

С обзиром на то да се извршавањем Одлуке 2014/2 о измени Анекса I Конвенције о прекограничним ефектима индустријских удеса не стварају финансијске обавезе за Републику Србију то није потребно обезбедити средства у Буџету Републике Србије.